f) Iepriekš a)–d) piezīmē minētie pārvietojumi lauku attīstībai (ELFLA) ir šādi: 4 miljoni EUR 2014.–2020. gadā ik gadu pārvietoti no kokvilnas nozares (Grieķija), pamatojoties uz Regulas (ES) Nr. 1307/2013 66. panta 1. punktu; 296,3 miljoni EUR, kas paredzēti brīvprātīgai korekcijai, pārvietoti uz 2014. finanšu gadu (Apvienotā Karaliste), pamatojoties uz Regulas (EK) Nr. 73/2009 10.b pantu un 10.c panta 2. punktu; 51,6 miljoni EUR kā neiztērētas summas katru gadu pārvietotas uz 2014. un 2015. finanšu gadu (Zviedrija un Vācija), pamatojoties uz Regulas (EK) Nr. 73/2009 136. un 136.b pantu, un 4313,9 miljoni EUR pārvietoti kā maksājumu samazinājums un elastīgums starp pīlāriem, pamatojoties uz Regulas (ES) Nr. 1307/2013 7. panta 2. punktu un 14. panta 1. punktu.

e) Pēc 2014. gadam paredzētā ELFLA piešķīruma pārplānošanas, piemērojot DFS Regulas (ES) Nr. 1311/2013 19. pantu, kopējā summa 8705 miljonu EUR apmērā, kas atvilkta no 2014. gada saistībām, tika vienlīdzīgi sadalīta 2015. un 2016. gada saistībām.

c) Pēc 28 miljonu EUR neto pārvietojuma starp ELGF un ELFLA attiecībā uz 2014.–2020. finanšu gadu (sīkāk sk. f) piezīmē).

— ar tirgu saistītie izdevumi un tiešie atbalsti a), b), c), d)

— lauku attīstība a), b), c), d), e)

No tā:

Lauku attīstības izdevumus 2020. gadā finansēja no daudzgadu finanšu shēmas (DFS) 2014.–2020. gadam. Šī finanšu shēma ir izveidota ar Padomes Regulu (ES) Nr. 1311/2013. 1. tabulā parādīts līdzekļu sadalījums lauku attīstībai un ar tirgu saistītiem izdevumiem un tiešajiem maksājumiem pēc DFS ikgadējās tehniskās korekcijas.

1.4. Budžeta grozījumu pieņemšana

Ar budžeta grozījumu Nr. 9/2020 par 750 miljoniem EUR tika palielinātas maksājumu apropriācijas ELFLA lauku attīstības programmām.

3. tabula

2020. gada budžets pēc grozījumiem Budžeta postenis Saistību apropriācijas Maksājumu apropriācijas (EUR) (EUR) 2014.–2020. g. 05.046001 (lauku attīstības programmas) 14 675 251 797 13 850 000 000 05.010404 (neoperatīvā tehniskā palīdzība) 5 100 000 5 100 000 05.046002 (operatīvā tehniskā palīdzība) 18 308 550 15 023 550

2. Apropriāciju pārvaldība

2.1. Saistību apropriāciju pārvaldība

2.1.1. ELFLA lauku attīstības programmas

Attiecībā uz saistību apropriācijām, kas paredzētas ELFLA lauku attīstības programmām, 2020. gadam nobalsotais budžets bija 14 675 miljoni EUR un pilnībā attiecās uz 2014.–2020. gada programmām.

4. tabula

Saistību apropriāciju pārvaldība 2020. gadā — ELFLA Budžeta postenis 05.046001 (EUR) Apropriācijas 2020. gada sākumā 14 675 251 797 2020. gadā pieejamās apropriācijas 14 675 251 797 2020. gadā izlietotās apropriācijas 14 675 249 297

2.1.2. Tehniskā palīdzība

Regulas (ES) Nr. 1305/2013 51. panta 1. punktā paredzēts, ka ELFLA līdz 0,25 % no gada piešķīruma drīkst izlietot, lai finansētu tehniskās palīdzības darbības pēc Komisijas iniciatīvas. 2020. gada budžetā šim mērķim atvēlētā sākotnējā summa bija 5,1 miljons EUR neoperatīvajai tehniskajai palīdzībai un 18,3 miljoni EUR operatīvajai tehniskajai palīdzībai.

2.2. Maksājumu apropriāciju pārvaldība

2.2.1. ELFLA lauku attīstības programmas

2020. gadam nobalsotajā budžetā maksājumu apropriāciju summa 2014.–2020. gada lauku attīstības programmām bija 13 100 miljoni EUR. Turklāt pieejamie piešķirtie ieņēmumi, kas pārvietoti no iepriekšējā gada, bija 650 miljoni EUR, un piešķirtie ieņēmumi, kas iekasēti gada laikā, bija 259 miljoni EUR. Maksājumu apropriācijas tika pastiprinātas ar budžeta grozījumu Nr. 9/2020 750 miljonu EUR apmērā, ar gada beigu pārvietojumu 47 miljonu EUR apmērā un diviem pārvietojumiem starp budžeta nodaļām un to ietvaros — kopā 3 miljonu EUR apmērā. Ņemot vērā visus pārvietojumus, kopējā 2020. gadam pieejamā maksājumu apropriāciju summa bija 14 809 miljoni EUR. Pavisam tika izlietotas maksājumu apropriācijas 14 569 miljonu EUR apmērā, bet piešķirtie ieņēmumi 240 miljonu EUR apmērā tika automātiski pārnesti no 2020. uz 2021. gadu.